Document ID: /roh_data/filtered/fineweb-2-filterrobots_roh.jsonl.gz/49049

Uss è la raschun per la collisiun da dus trens en il tunnel dal Vereina da la stad passada enconuschenta. Il locomotivist dad in tren d'autos aveva survesì in signal da «Stop» a Claustra ed è perquai collidà cun in tren da persunas che vegniva encunter.
Locomotivist dal tren da persunas ha reagì
La franada immediata dal tren da persunas haja pudì evitar ina disgrazia, quai mussa il rapport dal post d'inquisiziun da segirezza SUST. I saja d'engraziar a l'attenziun dal locomotivist dal tren da persunas ch'el haja vis ad uras il privel d'ina collisiun. Tar la strivlada dals dus trens l'avust passà n'avevì dà nagins blessads. La Viafier retica aveva reagì sin l'accident cun introducir in nov sistem che duai evitar faussas partenzas.